जब शिशु जन्म लेते हैं,तब उनका प्रतिरक्षा तंत्र पूरी तरह विकसित नहीं होता है। गर्भ में मां का प्रतिरक्षा तंत्र संक्रमण ,जो नुकसान पहुंचा सकते हैं उसे भ्रूण से दूर रखता है। जब शिशु जन्म लेता है,तो यह संरक्षण उपलब्ध नहीं होता है, जिससे शिशु के आसानी से संक्रमण और बीमार होने की संभावना बढ़ जाती है। गंभीर बीमारी होने की संभावना शुरुआत के पहले तीन महीनों में बनी रहती है लेकिन इसके बाद घटने लगती है। हालांकि जबतक शिशु का प्रतिरक्षा तंत्र पूरी तरह विकसित ना हो जाए,तब-तक संक्रमण और बीमारी की संभावना बनी रहती है।